הדס ירון

הדס ירון (נולדה ב-1990) היא שחקנית קולנוע וטלוויזיה ישראלית, זוכת פרס השחקנית הטובה ביותר בפסטיבל ונציה ו"פרס אופיר" לשנת 2012 על תפקידה בסרט הקולנוע "למלא את החלל". ירון למדה במגמת התיאטרון בבית ספר תיכון א' לאמנויות תל אביב. ב-2006 גילמה ירון את דמותה של טליה הצעירה בסרט הקולנוע "למראית עין" של הבמאי דני סירקין, לצד טלי שרון ואביגיל הררי. ירון הייתה אז בת 14 והגיעה לאודישן ללא ניסיון קודם בתפקיד קולנועי, בעקבות המלצה עליה מחבר של הבמאי. ב-2008 שיחקה בסרטו של אלון מיטלפונקט, "בשידור חי", בתפקיד עלמה. מיטלפונקט, בנם של יעל דן והלל מיטלפונקט, הכיר את ירון מלימודיהם באותו בית ספר תיכון. בהפקת הבגרות שלה, בכיתה יב', השתתפה במחזה שעוסק בנשים חרדיות, בתפקיד של חדווה, אישה מוכה. את שירותה הצבאי עשתה כמדריכת פנימיות. בשנת 2012 יצא לאקרנים הסרט "למלא את החלל" של הבמאית החרדית רמה בורשטיין, בו מגלמת ירון את דמותה של שירה מנדלמן, בת למשפחה חרדית חסידית מכובדת. על משחקה בסרט זכתה ירון בפרס השחקנית הטובה ביותר בפסטיבל ונציה, בפרס אופיר לשחקנית הטובה ביותר ובפרס המבקרים בפסטיבל חיפה. בשנים 2013–2014 למדה ירון בבית הספר למשחק של איוואנה צ'בק בהוליווד, בו התמחתה בשיטת צ'בק למשחק, אליה נחשפה לראשונה בביקורה של איוואנה צ'בק בישראל בשנת 2012. בשנת 2014 גילמה ירון את התפקיד הראשי בסרט הקנדי "פליקס ומאירה" בבימויו של הבמאי מקסים ג'ירו, אשר זכה בפרס הסרט הקנדי הטוב ביותר לשנת 2014 בפסטיבל טורונטו, ובפרס הסרט הטוב ביותר לשנת 2014 בתחרות "בין ישראליות ליהדות" בפסטיבל חיפה. בשנת 2015 הצטרפה לעונה השנייה של הסדרה "שטיסל", בה גילמה את ליבי, בת דודתו של עקיבא שטיסל. בשנת 2018 שיחקה בסרט הקולנוע האיטלקי "החסד של לוצ'יה". שיחקה גם בסרט המקראי בהפקה אמריקאית-בריטית "מריה מגדלנה" בכיכובה של רוני מארה. ב-2020 כיכבה בסרט הקצר "פוליגרף" של סמירה סרייה בתפקיד אור, קצינת מודיעין המנהלת רומן עם אחות ערבייה. בשנת 2021 לוהקה לסרט האמריקאי "Residue", שם תגלם את מולי, לצד שחקנים כמו תומאס קרצ'מן וסטיבן ברקוף. ב-2023 פורסם כי תככב בסדרה קוגל, סדרת פריקוול של שטיסל, בה תגלם בשנית את התפקיד ליבי שטיסל. בשנת 2024 שיחקה במיני-סדרת הדרמה האמריקאית "היינו בני המזל" של רשת הולו; בדמותה של מילה קורץ. בשנת 2011 אימצה ירון אורח חיים טבעוני מטעמי מוסר. נשואה לליאור אמסטרדמסקי. הדס ירון, ברשת החברתית פייסבוק הדס ירון, ברשת החברתית אינסטגרם הדס ירון, במיזם "אישים" לתיעוד היצירה הישראלית הדס ירון, במסד הנתונים הקולנועיים IMDb (באנגלית) הדס ירון, באתר "אידיבי", מאגר הידע העברי לקולנוע ישראלי ועולמי הדס ירון, באתר ספר הקולנוע הישראלי הדס ירון, באתר AllMovie (באנגלית) הדס ירון, במסד הנתונים הקולנועיים KinoPoisk (ברוסית) רן בוקר, הדס ירון: "רוצה הפסקה מדמות החרדית", באתר ynet, 17 בנובמבר 2015 עמי פרידמן, בתפקיד עצמה: דווקא בימים אלה, השחקנית הדס ירון גאה לגלם דמות של יהודייה שנרדפה באירופה, באתר ישראל היום, 2 במאי 2024 נירית אנדרמן, פרס השחקנית הטובה ביותר בפסטיבל ונציה להדס ירון, באתר הארץ, 8 בספטמבר 2012 נעה כהן, עכבר העיר, שמישהו ידליק את האור, באתר הארץ, 13 בספטמבר 2006 אורי קליין, שתי טעויות גדולות, באתר הארץ, 14 במרץ 2006 לירון שמם, איך הגיעה הנערה הכי שקטה בכיתה לשורה הראשונה של הקולנוע הישראלי, באתר mako, ‏9 בספטמבר 2012 ליאה לוין, עכבר העיר, הביקורות מהללות: "ג'יין אוסטין של העולם החסידי", באתר הארץ, 3 בספטמבר 2012 עכבר העיר, הדס ירון קטפה את פרס השחקנית בפסטיבל ונציה, באתר הארץ, 8 בספטמבר 2012 נירית אנדרמן, "למלא את החלל" הוא הזוכה הגדול, באתר הארץ, 21 בספטמבר 2012 אורון שמיר, עכבר העיר, הסרט "את לי לילה" זכה בפסטיבל חיפה 2014, באתר הארץ, 18 באוקטובר 2014 שני ליטמן, "שטיסל": תזכורת לסיבה שאנחנו אוהבים חרדים בטלוויזיה, באתר הארץ, 10 בנובמבר 2015 אורי קליין, כשלוצ'יה פגשה את מריה: "החסד של לוצ'יה" מעניין למרות שלל מגרעותיו, באתר הארץ, 5 במאי 2019 נירית אנדרמן, הדס ירון תשחק בסרט ההוליוודי "מריה מגדלנה", באתר הארץ, 14 בספטמבר 2016 שי פוגלמן וינאי יחיאל, הדס ירון. שחקנית, בת 25. גרה בתל אביב עם בן זוגה, באתר הארץ, 2 במרץ 2016